20 ಅಡಿ ಉದ್ದದ ಭಯಾನಕ ಶಾರ್ಕ್ ಜೊತೆ ಮಹಿಳೆ ಈಜಾಟ- ವಿಡಿಯೋ ವೈರಲ್

ಲಾಸ್ ಏಂಜಲೀಸ್: ಸಮುದ್ರದ ಆಳದಲ್ಲಿ ಬರೋಬ್ಬರಿ 20 ಅಡಿ ಉದ್ದದ ಭಯಾನಕ ಬಿಳಿ ಶಾರ್ಕ್ ಒಂದರ ಜೊತೆ ಮಹಿಳೆ ಈಜಾಡುತ್ತಿರುವ ವಿಡಿಯೋ ಈಗ ಸಾಮಾಜಿಕ ಜಾಲತಾಣಗಳಲ್ಲಿ ಸದ್ದು ಮಾಡುತ್ತ ಫುಲ್ ವೈರಲ್ ಆಗಿದೆ.

ಹವಾಯ್ ಕಡಲ ತೀರದಲ್ಲಿ ಕಂಡುಬಂದಿದ್ದ ಅತೀ ದೊಡ್ಡ ಬಿಳಿ ಶಾರ್ಕ್ ಒಂದರ ಜೊತೆಯಲ್ಲಿ ಮಹಿಳೆ ಈಜಿದ್ದಾರೆ. ಈ ಅಪರೂಪದ ದೃಶ್ಯವನ್ನು ಮಹಿಳೆ ಜೊತೆಗಿದ್ದ ಈಜುಗಾರರೊಬ್ಬರು ದೃಶ್ಯವನ್ನು ಸೆರೆಹಿಡಿದಿದ್ದಾರೆ. ಈ ವಿಡಿಯೋವನ್ನು ಸಾಮಾಜಿಕ ಜಾಲತಾಣಗಳಲ್ಲಿ ಪೋಸ್ಟ್ ಮಾಡಲಾಗಿದ್ದು, ವಿಡಿಯೋ ನೋಡಿದವರು ಅಬ್ಬಾ! ಎಂಥಾ ದೃಶ್ಯ ಅಂತ ಅಚ್ಚರಿ ಪಟ್ಟಿದ್ದಾರೆ.

ಈ ದೈತ್ಯಾಕಾರದ ಬಿಳಿ ಶಾರ್ಕ್ ಇದುವರೆಗೂ ಕಂಡು ಬಂದಿರುವ ಶಾರ್ಕ್ ಗಳಲ್ಲಿ ಅತೀ ದೊಡ್ಡ ಗಾತ್ರದಾಗಿದ್ದು, ಡೀಪ್ ಬ್ಯ್ಲೂ ಎಂದು ಹೆಸರು ಪಡೆದಿದೆ. ಈ ಶಾರ್ಕ್ 5 ವರ್ಷಗಳ ಹಿಂದೆ ಮೆಕ್ಸಿಕೋದ ಸಮುದ್ರಾಳದಲ್ಲಿ ಕಂಡುಬಂದಿತ್ತು. ಈಗ ಮತ್ತೆ ಹಲವು ವರ್ಷಗಳ ಬಳಿಕ ಮಂಗಳವಾರ ಹವಾಯ್ ಸಮುದ್ರದಲ್ಲಿ ಕಾಣಿಸಿಕೊಂಡಿದೆ. ಈ ಅಪರೂಪದ ಶಾರ್ಕ್ ಕಂಡ ಈಜುಗಾರರು ಬೆಳಗ್ಗೆಯಿಂದ ಸಂಜೆವರೆಗೂ ಅದರೊಂದಿಗೆ ಸಮಯ ಕಳೆದಿದ್ದಾರೆ ಅಂತ ಪ್ರತಿಕೆಯೊಂದರಲ್ಲಿ ಪ್ರಕಟವಾಗಿದೆ.

https://www.instagram.com/p/BstzkcZlZHg/?utm_source=ig_embed&utm_campaign=embed_video_watch_again

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv